Sey xeylî welatanê bînan ê Ewropa, bi wesîleya serrgêra 7’ine ya Şorişê Rojawanî bajarê Zurîhî yê Swîsre de zî  şayîyêk ameye organîzekerdene.
Şayîya ke bi rêzgirewtişî dest pêkerd de  qiseykerdişê akerdişî temsîlkarê PYD’yî yê Swîsre Abbas Omerî kerd. Bedo zî Temsîlkara PYD’yî ya Ewropa Zozan Dêrîke  derheqê mucadeleyê Rojawanî de qisey kerd. Dêrîke vist vîrî ke Şorişê Rojawanî rayberîya Ocalanî de ame kerdene û bi hezaran şehîdê nê şorişî estê. Qiseykrdişan ra dima aktîvîte bi deyîran û govend dewam kerde.
